Lorenso , el xe sta uno dei sette diaconi de Roma, martirizà inte el 258 durante ła persecusion scatenà da ł'inperatore Valeriano I inte el 257. Le notisie sora ła so vita łe xe scarse. A se sa che el gera originario de ła Spagna e più precisamente de Osca, in Aragona, visin ai Pirenei. Ancora xovane, el xe sta mandà a Saragosa par completare i studi umanistiçi e teołogici; lì el ga conosesto el futuro papa Sisto II e tuti do i ga lasà ła Spagna par trasferirse a Roma. Quando el 30 de agosto 257 Sisto el xe sta eleto vescovo de Roma, el ga afidà a Lorenso el compito de arcidiacono, o sia de responsàbiłe de łe atività caritative inte ła diocesi de Roma. Ai scuminsi de agosto 258 ł'inperatore Valeriano gaveva emanà on edito, ordinando che tuti i vescovi, preti e diaconi i doveva esare copà: El 6 de agosto a xe sta copà Sisto II e quatro dì dopo a xe sta copà san Lorenso.